รบกวนสอบถามค่ะ...เดือนก.ย.ที่ผ่านมาคือดิฉันกินยาคุมเดือนสุดท้ายโดยเม็ดสุดท้ายที่กินคือหมดวันที่12ต.ค.ค่ะ(แบบ21เม็ด)แล้รอบเดือนมาเมื่อวันที่17ต.ค. ซึ่งถ้ากินแผงใหม่จะต้องเริ่มวันที่20ต.ค.แต่ดิฉันไม่ได้กินเพราะเข้าใจผิดคิดว่าแฟนยังไม่กลับจากตจว.จนกระทั่งวันที่27ต.ค.เรามีอะไรกันแต่ใช้ถุงยางและมีอีก2ครั้งซึ่งทุกครั้งจะใช้ถุงยางค่ะ แต่ปรากฎว่าจนปัจจุบันเมนยังไม่มา แบบนี้จะท้องไหมค่ะ(ยังไม่ได้ลองตรวจฉี่ค่ะ)
สวัสดีค่ะ การทานยาคุมกำเนิดชนิด 21 เม็ดนั้น โดยปกติ เมื่อทานครบ 21 เม็ดแล้ว ก็ต้องเว้นระยะไป 7 วัน ก่อนที่จะเริ่มทานยาแผงใหม่ ดังนั้น หากทานยาคุมครบ 21 เม็ดในวันที่ 12 ต.ค. ก็ต้องเริ่มทานยาแผงใหม่ในวันที่ 20 ต.ค. แต่หากไม่ได้ทานยาแผงใหม่ต่อ ฤทธิ์ในการป้องกันการตั้งครรภ์ก็จะหมดลงไป และเมื่อมีเพศสัมพันธ์ในวันที่ 27 ต.ค. ก็ย่อมจะมีโอกาสตั้งครรภ์ได้ โดยหากได้ใช้ถุงยางอนามัยป้องกัน ก็จะมีโอกาสตั้งครรภ์ได้ประมาณ 2%ส่วนการที่ประจำเดือนยังไม่มา อาจเกิดจาก- การตั้งครรภ์ แต่ก็เป็นไปได้น้อย- การทำงานของรังไข่และการตกไข่ยังไม่กลับมา หรือเพิ่งเกิดขึ้นไม่นาน ประจำเดือนจึงยังไม่มา เนื่องจากโดยปกติ เมื่อหยุดทานยาคุมกำเนิดไปแล้ว ประมาณ 2-3 สัปดาห์ การตกไข่จึงเริ่มเกิดขึ้น และประมาณ 4-6 สัปดาห์ ประจำเดือนจึงจะมาค่ะดังนั้น แนะนำควรลองตรวจหาการตั้งครรภ์ดูก่อน หากตรวจไม่พบ ก็ให้รอประจำเดือนต่อไป ประจำเดือนก็จะมาในที่สุดค่ะ